google/wiki40b huggingface dataset:
Nigidiini

Utseende

Stort sett middelsstore (gjerne 15-30 millimeter), avlange og noe flate, rødbrune til svarte hjortebiller. Hos denne gruppen er det lite ytre forskjell mellom kjønnene, og kjevene (mandiblene) er ikke noe særlig forstørrede, derimot har de ofte et krokformet, framoverrettet vedheng ved roten. Kroppen er jevnbred og naken, dekkvingene har markerte punktstriper. Pronotum er firkantet, nokså blankt, minst så bredt som dekkvingene.

Levevis

Hjortebillene er skogsinsekter med larver som utvikler seg i morken, død ved, for eksempel gamle stubber.

Utbredelse

Gruppen er utbredt i Sørøst-Asia og Afrika.
Coptotriche heinemanni

Utseende

En liten (vingespenn 8 – 9,5 mm), slank, mørkt gråbrun møll. Den ligner mye på flere andre Coptotriche-arter, for å bestemme disse sikkert må man undersøke kjønnsorganene.
Antennene er trådformede, lysbrune, rundt 2/3 så lange som forvingen. Hode, kropp og vinger er alle ensfarget mørkt gråbrune, hodet har er gulaktig "lugg" fremst. Larven er hvitaktig med svart hodekapsel, ryggplaten på det første kroppsleddet har to svarte flekker.

Levevis

Arten er først og fremst knyttet til bjørnebær (Rubus fruticosus-gruppen), men kan også finnes på andre arter i bjørnebæreslekta som for eksempel bringebær. Den er også funnet på åkermåne (Agrimonia eupatoria). Larven lever inne i bladet og lager en stor, hvitgul, ugjennomsiktig flekkmine. Disse minene finner man i september – oktober. De voksne sommerfuglene flyr i mai – juni.

Utbredelse

Den er utbredt i Mellom- og Nord-Europa. I Norge er det bare to kjente funn, begge ved Oslofjorden.
Kristin Ytterstad Pettersen

Karriere

Pettersen var ferdig utdannet sivilingeniør i teknisk kybernetikk ved Norges tekniske høgskole (NTH; integrert i NTNU fra 1996) i 1991, og fikk graden dr.ing. (ph.d.)  i teknisk kybernetikk fra NTNU i 1996 med avhandlingen Exponential stabilization of underactuated vehicles. Hun har vært professor ved Institutt for teknisk kybernetikk siden 2002 og var instituttleder der i perioden 2011–2013. Siden 2014 har hun også vært professor II ved Forsvarets forskningsinstitutt (FFI). Hun er nøkkelforsker ved et senter for fremragende forskning ved NTNU: Autonomous marine operations and systems (NTNU AMOS). Hun er også en av grunnleggerne av bedriften Eelume AS.
I 2017 ble hun, som første norske kvinne, utnevnt til IEEE Fellow.
Lekeryd

Lekeryd er et tettsted i Jönköping kommune i Jönköpings län i Småland i Sverige. I 2010 hadde tettstedet 817 innbyggere.
EM i fotball 2000

Kvalifisering

I kvalifiseringsspillet var landene delt inn i ni grupper på fem eller seks lag. Alle gruppevinnerne gikk til sluttspillet. Videre gikk også det beste toerlaget, basert på resultatene mot lag nummer 1, 3 og 4 i sin gruppe, direkte til sluttspillet. De øvrige åtte gruppetoerne måtte ut i en runde med playoff-kamper spilt over to kamper, hvor sammenlagtvinnerne gikk til sluttspillet. Det var Portugal som ble det beste toerlaget da gruppespillet var ferdigspilt.
Kvalifiseringsspillet forløp uten de store overraskelsene, selv om Kypros skapte sensasjon ved å slå Spania. Russland og Kroatia var blant nasjonene som ikke klarte å bli blant de to beste i sin kvalifiseringsgruppe. Det ble også regnet som en liten overraskelse at Slovenia slo ut Ukraina i playoff-kampene. Norge klarte denne gangen å kvalifisere seg til sluttspillet – for første og hittil eneste gang. Etter en treg start vant Norge sine sju siste kamper, og ble til slutt en suveren gruppevinner. Også våre naboer Sverige og Danmark kom til sluttspillet, og dette er foreløpig eneste gang at tre nordiske land har deltatt i et internasjonalt sluttspill for herrer.

Cupspill

Tre av de fire gruppevinnerne gikk komfortabelt videre fra kvartfinalen, mens Frankrike slo Spania. Deretter var kampene resultatmessig mye mer jevne, og alle måtte gå til ekstraomganger for å få en avgjørelse (og i den ene semifinalen også straffesparkkonkurranse). Til slutt vant Frankrike mesterskapet, etter å ha klart å snu kampen i finalen mot Italia.
Sjakkolympiaden 2006

Sjakkolympiaden 2006 var den 37. sjakkolympiade og ble arrangert i Torino i perioden 20. mai til 6. juni 2006. Det deltok 148 nasjonslag i åpen klasse og 108 lag i kvinneklassen.
Mimosthenias

Levevis

Disse billene har larver som lever i død ved.

Utbredelse

Arten er kjent fra Den demokratiske republikken Kongo og Sierra Leone.
Skogbrannene i California i oktober 2007

Skogbrannene i California i oktober 2007 var en serie voldsomme skogbranner som oppstod i det sørlige California, USA, den 21. oktober 2007 og som ekskalerte ytterligere de nærmeste dagene. Over 500 000 måtte evakuere. Ødeleggelsene var omfattende, minst 1500 bygninger ble nedbrent. Brannene svidde av et område på ca. 2000 km². 9 mennesker omkom og 85 ble skadet (inkludert 65 brannmenn). 6000 brannmen arbidet med å slokke brannen. De fikk assistanse av de militære samt 3000 fanger. Den 24. oktober begynte den voldsomme vinden å roe seg betraktelig slik at man i større grad fikk kontroll over brannene. Det er i ettertid blitt klart at noen av brannene var påsatte. 
Den 22. oktober gikk guvernør Arnold Schwarzenegger ut og erklærte unntakstilstand for fylkene Los Angeles, Orange, Riverside, San Bernardino, San Diego, Santa Barbara og Ventura. Dagen etter erklærte George W. Bush Sør-California som kriseområde. Han beordret samtidig de amerikanske katastrofemyndighetene FEMA å «koordinere all krisehjelp» .
Brannen ble slukket den 9. november.
Det berømte Castle Kashan, som er et landemerke i området, brant ned til grunnen, og brannmannskapene skumla den berømte Malibu Pier, som er kjent fra TV-serien Baywatch. I den velstående Los Angeles-forstaden Malibu, der stjernene bor, er en kirke og flere dyre hjem ødelagt av flammene, som piskes opp av kraftige vindkast i de knusktørre åssidene. Huset til Dreamworks-grunnleggeren Jeffrey Katzenberg skal være brent ned.
Det er lengre tids tørke i området kombinert med sterk vind som gir brannene næring.
Haixing

Haixing (kinesisk: 海兴县; pinyin: Hǎixīng Xiàn) er et fylke i provinsen Hebei i Folkerepublikken Kina. Det er del av byprefekturet Cangzhou.
I 1999 var folketallet 207 690.
Cottage Grove gasskraftverk

Cottage Grove gasskraftverk er et varmekraftverk i Washington County i Minnesota, USA. Anlegget har en installert produksjonskapasitet på 280 MW, fordelt på 6 turbiner. Operatør er energiselskapet Cottage Grove Operating Services Co LLC. 
Kraftverket stod ferdig utbygd i 1997. Brenselkilden er naturgass.
Wanzai

Wanzai (kinesisk: 万载县; pinyin: Wànzǎi Xiàn) er et fylke i provinsen Jiangxi i Folkerepublikken Kina. Det er understilt byprefekturet Yichun. I 1999 hadde det 465.652 innbyggere.

Kulturminner

Det gamle kommunistiske baseområdet for Hubei-Hunan-Jiangxi (Xiang-E-Gan geming genjudi jiuzhi, 湘鄂赣革命根据地旧址) ble i 2006 tilføyd på Folkerepublikken Kinas liste over kulturminner.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Corpus Christi College (Oxford)

Noen kjente studenter og fellows

Av tidligere studenter kan nevnes foilosofen Isaiah Berlin, forfatteren Vikram Seth, journalisten Martin Wolf, politikeren Ed Miliband og den tidligere utenriksminister David Miliband.
Kirsten Dunst

Karriere

Dunst startet sin karrière som treåring i TV-reklamer. Hun fikk sin filmdebut på det store lerret i Woody Allens Oedipus Wrecks fra New York Stories-trilogien i 1989. Kort tid etter fikk hun en liten rolle som datter til Tom Hanks' rollefigur i Brian De Palmas lite suksessfulle Forfengelighetens bål fra 1990, hvor hun også spilte mot Melanie Griffith og Bruce Willis.
Dunsts gjennombrudd kom som barnevampyr i En vampyrs bekjennelser (Interview with the Vampire), en film basert på romanen av samme navn skrevet av Anne Rice og regissert av Neil Jordan. For denne rollen ble hun nominert til Golden Globe. I filmen er en scene hvor hun, som elleveåring, kysser Brad Pitt, som på det tidspunkt var niogtyve. Hun fikk sin første hovedrolle i familiefilmen Jumanji, og ble rost for sin prestasjon i Sofia Coppolas gåtefulle The Virgin Suicides (1999), hvor hun ble forført av Josh Harnett. Hennes mest berømte opptreden til nå er rollen som Mary Jane Watson i filmen Spider-Man fra 2002, en rolle hun gjentok i oppfølgerne Spider-Man 2 (2004) og Spider-Man 3 (2007).
I Dunsts seneste film spiller hun fransk dronning i Marie-Antoinette fra 2006, som er skrevet og regissert av Sofia Coppola. Filmen er basert på biografien om Marie Antoinette, skrevet av den britiske historikeren, Lady Antonia Fraser.
Dunst takket nei til rollen som «Angela» i American Beauty (1999).
Westcottia

Utbredelse

Slekten er utbredt i Afrika.
Camillo Sitte

Bakgrunn

Camillo Sitte ble født som eneste sønn av arkitekten Franz Sitte og hans hustru Theresia. 
Fra 1864 til 1869 studerre han ved Technische Hochschule Wien hos blant andre Heinrich Ferstel, samt på Wiens universitet, hvor han fulgte studieretningene arkeologi, anatomi og kunsthistorie. Studiereiser førte ham blant annet til Hellas, Frankrike og Egypt, hvor han i byer studerte de aspekter som i byrommet gjorde byer innbydende.

Karriere

Fra 1871 til 1873 var Sitte ansatt i sin fars byggefirma, og fra 1875 overtok han ledelsen av Salzburger Staatsgewerbeschule. Fra 1883 foreleste han på Wiener Staatsgewerbeschule, som han ble leder av fra 1889.
Sitte beskjeftiget seg med kulturteori, som omhandlet fagene filosofi, kunst, vitenskap og politikk, og han anså arkitektur som en prosess av kultur og menneskelig påvirkning. I 1889 utgav han verket Der Städtebau nach seinen künstlerischen Grundsätzen, som vakte oppmerksomhet innen byplanlegging. Den rikt illustrerte bok viste ved hjelp av eksempler fra middelalderbyer den kunstneriske byplanleggings muligheter og vendte seg bort fra den tids pragmatiske og hygieniske byplanlegging. Dermed var han en av de første utgivere som i industraliseringens tidsalder beskjeftiget seg teoretisk med bygningsmessig-estetiske mål for byplanleggingen. Han ble derfor også betegnet som «gjenoppfinneren av by-bygningskunsten». Han fremhevet blant annet viktigheten av en uregelmessig plasstruktur som forsamlingssteder som blant annet gjennom kunstneriske anlegg skulle skape atmosfære i byen.
Sittes verk fra 1889 er ikke en egentlig kritikk av arkitekturens former, men er snarere en kritikk av slutten av det 19. århundres urbanisme. Boken fokuserer først og fremst på byplanlegging, men har hatt stor innflytelse på arkitektur, idet disse to begreper henger nøye sammen. Boken var populær i sin samtid, og mellom 1889 og 1922 ble boken redigert fem ganger. Den ble oversatt til fransk i 1902, men ble ikke oversatt til engelsk før i 1945.
For Sitte var det ikke den enkelte bygnings arkitektoniske form, men den helhet og kvalitet som bygningene skaper i samspill i det bymessige rom. Athen og oldtidens Grekenland med deres agora og forum var hans foretrukne eksempler på gode urbane rom. Han gjennomførte studier av de romlige strukturer i byene, såsom plasser og monumenter og konfronterte deres levende skjønnhet og kreativitet med steriliteten i de nye rom.

Død, virkning

I 1903 døde Sitte av et slagtilfelle.  Hans teorier fikk stor innflydelse på flere byutviklere som for eksempel Karl Henrici og Theodor Fischer. Modernistiske bevegelser avviste imidlertid tankene og Le Corbusier tilbakeviste energisk Sittes verk.
Kodémus

Handling

I framtidsromanen 1984 beskriver George Orwell overvåkningsenheten Store Bror. I Bringsværds framtidsfortelling blir menneskene styrt av en sentral datahjerne med en filial, Lillebror, hos hvert enkelt individ. Det er ikke noe plass for personlige initiativ og avvikelser Lillebror er en liten, snakkende og walkie talkie-liknende datamaskin. Funksjonær Kodémus adlyder blindt Lillebrors ordre. Ja, han adlyder selv når Lillebror går i stykker, gjør opprør og starter med å gi direktiver som går mot den sentrale datahjernens interesser. Til slutt går ett av direktivene ut på at Kodémus skal kaste Lillebror fra seg og gjøre det han vil. Hva er det han vil?
Glacier nasjonalpark (Canada)

Glacier nasjonalpark ligger i den canadiske provinsen Britisk Columbia. Den dekker en stor del av Columbia-fjellene. Parkens areal er på 1 349 km², og ble oppretta i 1886.
Bjørgvin fengsel

Bjørgvin fengsel er et fengsel som ligger i Bergen i Hordaland og er underlagt Kriminalomsorgens region vest. Bjørgvin fengsel ligger på Breistein i Åsane og disponerer lokaler til den tidligere Vestlandsheimen. Bjørgvin ble tatt i bruk som midlertidig fengselsenhet 2. oktober 2006, og er et fengsel med «lavere sikkerhetsnivå». Fengselet har ordinær kapasitet på 90 soningsplasser.
Nordlandsposten

Nordlandsposten var en dagsavis som ble utgitt i Bodø i Nordland.

Historie

Avisa kom ut med sin første utgave 1. oktober 1862 under navnet Nordlands Amtstidende som ukeavis og var Bodøs første avis. Avisa ble startet av boktrykker Foss fra Trondhjem og ble i starten trykket i Strandgården. Etter noen måneders drift ble avisen og trykkeriet kjøpt opp av de lokale forretningsmennene Jens Cornelius Koch, Vilhelm Bernhard Jentoft og Christian Albrigt Jakhelln.
Fra 1881 ble avisa utgitt to ganger i uka. I 1886 ble navnet endret til Nordlandsposten i forbindelse med salg av avisa til lokale forretningsfolk og håndverkere.
27. mai 1940 ble avisas lokaler bombet av tyske fly. Avisa var Bodøs største fram til 1990 da konkurrenten Nordlands Framtid overtok. I 1995 ble Harstad Tidende-gruppen avisas største eier.
10. desember 2001 ble eierne av Nordlands Framtid og Nordlandsposten, henholdsvis A-pressen og Harstad Tidende-gruppen enige om å starte en ny avis i Bodø som skulle erstatte de to tidligere konkurrentene.
Nordlandsposten kom ut med siste utgave lørdag 16. februar 2002, mens den nye avisa, Avisa Nordland, kom med sin første utgave mandag 18. februar 2002.
SPT - Svanen skole

Om skolen

Alle elever undervises etter individuell opplæringsplan og tilhører klasser på 6-10 elever. Det undervises i alle fag, både individiuell undervisning og i grupper, med fokus på mestring og trygghet.
Agent X9

Secret Agent X9 er en amerikansk avistegneserie . Serien ble i begynnelsen skrevet av Dashiell Hammett og tegnet av Alex Raymond Den ble utgitt av King Features fra 22. januar 1934 og frem til 10. februar 1996.
En rekke tegnere og forfattere har jobbet med serien, deriblant Leslie Charteris, Mel Graff, Archie Goodwin, Al Williamson og George Evans.
Serien ble filmatisert i 1937 og 1945, og det ble laget en radioserie i fire episoder på BBC Radio 7 i januar 2009.
Tommaso Zigliara

Bakgrunn

Tommaso Zigliara ble født i havnebyen Bonifacio på Korsika. Sin tidlige skolegang var i hjembyen, en viktig lærer for ham da var jesuitten Aloysius Piras.

Dominikaner

I en alder av 18 år ble han opptatt i dominikanerordenen i Roma. Han avla løftene i 1852 og studerte filosofi ved Collegium Divi Thomae, det senere  pavelige universetet Santo Tommaso (Angelicum). Der la man raskt merke til hans store evner.

Prest

Han fullførte studiene i Perugia, der han den 17. mai 1856 nle presteviet av erkebiskop Gioacchino Pecci (den senere pave Leo XIII).
Kort etter prestevielsen fikk han i oppgave å undervise i filosofi, først i Roma og så i Corbara på Korsika, ohg senere på bispedømmeseminaret i  Viterbo, der han også ble novisemester for konventet i Gradi.
Deretter ble han kalt til Roma og ble novisemester på nytt. Pater Zigliara underviste ved Collegium Divi Thomae fra 1870 til 1879 og var fra 1873 også rektor for kollegiet.  Som filosof og teolog distanserte seg fra tradisjonalisme og «ontologisme» til fordel for Thomas Aquinas' moderate realisme.
I 1873 tvang den italienske regjering dominikanerordenen til å oppgi Minerva-konventet, og pater Zigliara fant et nytt tilholdsssted for professorer og studenter hos spiritanerne i det franske seminar i Roma. Der ble forelesningene videreført inntil man kunne ta plass i en annet hus, nærmere Minerva. Zigliaras evne som problemløser ble lagt merke til. Franske, italienske, tyske, engleske og amerikanske biskoper bestrebet seg på å få anbragt sine mest lovende studenter og professorer under hans vinger.

Kardinal

Han ble kreert til kardinal i mai 1879 av pave Leo XIII. Zigliara hadde først rangen som kardinaldiakon, og senere som kardinalprest. 
Pater Zigliara ble tilknyttet Den romerske kurie. Han var blant annet prefekt for Kongregasjonen for avlater og relikvier 1886–1887, og prefekt for  Kongregasjonen for studiene 1887–1893.
Han bidro sterkt til utformingen av den pavelige encyklika «Aeterni patris» som gjenetablerte thomismen som grunnlag for kristen filosofi - nythomismen. Han bidro også sterkt ved utformingen av pave Leo XIIIs store sosialencyklika «Rerum novarum», som kom i 1891.

Bispeutnevnelse, død

Han ble i 1893 utnevnt til biskop av suburbikarbispedømmet Frascati (ett av de bispedømmer i Romas nære omgivelser som besettes av særlig sentrale kardinaler), men døde før han ble bispeordinert. Han ble gravlagt på den romerske gravlund Campo Verano.
Balfourerklæringen i 1917

Balfourerklæringen var et brev den britiske utenriksministeren Arthur Balfour skrev til den engelske sionistlederen Lord Rothschild i 1917.  I brevet støttet han sionistlederen Rothschild og sa at han var enig i at jødene burde få sitt eget nasjonalhjem.
Målet var «å opprette et nasjonalt hjem for jødene» slik at de kunne leve samlet og slapp å være avskilt. Det som ikke var spesifisert var hvor grensen skulle gå; om landet skulle være stort eller lite.  På den tiden bodde de fleste jøder spredd rundt omkring i verden, som f.eks. i Russland, USA, England og Frankrike.
Slinkombas

Slinkombas er en norsk folkemusikkgruppe fra slutten av 1970-tallet og begynnelsen av 1980-tallet som spilte arrangert folkemusikk. Gruppa har forankring i tradisjonen fra Setesdal og har tatt navnet fra en dans fra Sirdal. I 2008 var gruppa igjen samlet, med konserter på flere festivaler.
Sør-Hamgyong

Administrativ inndeling

Regionen er delt inn i tre byer («si»), distrikter (1 «ku» og 1 «chigu») og 15 fylker («kun»).
Caroline Berg Eriksen

Yrkesliv

Eriksen var såvidt innom jobben som modell, før hun arbeidet som journalist hos side2.no. Hun har utdannelse innen journalistikk fra Norges Kreative Fagskole. Mest kjent er Eriksen for bloggen «fotballfrue» som hun startet 27. mai 2009. Den forble Norges mest besøkte blogg i mer enn 5 år, og er fortsatt en av Norges mest besøkte blogger (senere under navnet carolinebergeriksen.no).
I februar 2010 ble fotballfrue.no Norges mest besøkte blogg og den hadde per mars 2012 over 70 000 unike besøkende hver dag.
I mars 2012 ga Eriksen ut sin første bok på forlaget Lille måne, med tittelen Fotballfrues dagbok - Et år med Norges største blogger, en bok som blant annet inneholder såkalte lavkarbo-oppskrifter.
Høsten 2014 byttet bloggen navn til "Caroline Berg Eriksen". Eriksen deltok høsten 2014 i Skal vi danse på TV 2. Hun var med fem episoder før hun ble stemt ut.
I denne perioden gjorde hun også sin debut som programleder på det TV2 Bliss-sendte programmet "Det Nye-Jenta".
I september 2015 lanserte hun sin første veskekolleksjon med det danske merket Adax . Den ble etterfulgt av enda en kolleksjon i mai 2017.
I februar 2016 lanserte hun sin første skokolleksjon med Bianco , den ble også etterfulgt av enda en kolleksjon i august 2016.
Eriksen har også vært med å produsere sin egen is, Frost by Caroline Berg Eriksen. Den solgte nesten like bra som Lollipop i sitt første år.

Kontroverser

Eriksen forsøkte i 2010 å ta betalt fra Cappelen Damm for omtale av bøker. Forbrukerombudet ble trukket inn i saken da bloggeren omtalte produkter uten å informere om at dette var betalt reklame.
I 2011, i kjølvannet av publiseringer av bilder der hun fremsto tynn, innrømmet Eriksen å ha hatt et «forstyrret kostholdsmønster» i slutten av 2006. I mars 2012 fikk Eriksen igjen påpakning fra Forbrukerombudet for mangelfull merking av reklame.
I november 2013 fikk Eriksen kritikk for å bidra til slankepress hos mødre da hun la ut et bilde av sin egen flate mage, fire dager etter fødsel.
I julen 2014 måtte Eriksen innrømme at hun hadde redigert seg tynnere på en rekke bilder hun har publisert på bloggen sin, til tross for at hun tidligere hadde påstått: «Jeg retusjerer ikke mine bilder, det ville nok ikke sett helt bra ut, jeg har ikke tid eller skills til det». Eriksen ga uttrykk for at hun var lei seg for feil hun hadde gjort.
I januar 2015 ble det avslørt at Lars-Kristian Eriksen som administrator har kommentert sin ektefelles blogg under falskt navn og i den forbindelse også utgitt seg for å være lege og ernæringsfysiolog, hvilket han ikke er. «...trist og ulovlig», ifølge leder i Rådet for legeetikk, Svein Aarseth.
I februar 2018 ble CBE kritisert for å fronte såkalt underlivsdeodorant.
Buddhistisk eskatologi

Buddhistisk eskatologi er den delen av buddhistisk filosofi som er opptatt av de siste hendelser i verdens historie og av menneskehetens endelige skjebne. Det er to større punkter i denne eskatologien: Maitreyas fremtreden i denne verden og forkynnelsen om de syv soler.
Begge deler er første gang nevnt i palikanonen til Theravādaskolen, men har gjennomgått sin egen utvikling innenfor mahāyānabuddhismen.
Langskipet gravfelt

Langskipet gravfelt er et gravfelt på sørenden av Handnesøya. Her er om lag 15 gravhauger fra vikingtiden. De fleste av disse er rundgraver, men det finnes to tydelige båtgraver. Det største er 32 meter lang og er noen av Helgelands største. Gravhaugene er godt synlige i terrenget. Innholdet i gravene ble tømt av gravrøvere på 1800-tallet. Gravhaugene er fredet etter kulturminneloven.
Estiske euromynter

Estiske euromynter er sirkulasjonsmynt av Den europeiske unions valuta euro med nasjonalt motiv for Estland på revers. Estland gikk over til euro den 1. januar 2011

Euro

Euro er felles valuta for mange europeiske land, inklusive Estland. Euromyntene har en felles side som viser myntens verdi og et kart over Europa. Den andre siden er ulik for hvert land.
De estiske euromyntene er alle preget i samme design: et kart over Estland samt årstall for pregingen og teksten Eesti, som betyr Estland på estisk. Designet ble kåret som vinner i en nasjonal avstemning, der 27,46 % stemte for designet.
Estland tilsluttet seg eurosonen 1. januar 2011, da estiske varianter av euromyntene ble satt i sirkulasjon.
Zashiki-warashi

Zashiki-warashi (座敷童), også kjent som Zashiki-bokko (座敷童子), er en japansk yokai. Navnet kommer av "zashiki", et tradisjonelt rom i et ryokan; og "warashi" eller "bokko", som er gammeldagse former for barn eller unge kvinner.
Det sies at hvis en zashiki-warashi bosetter seg i et hus, vil den bringe lykke til dets beboere. Men skulle en zashiki-warashi forlate huset, vil det raskt falle i ruin. Dette er inngrodd i den japanske kulturen, at mange firmaer, i et forsøk på å få overført noe av dette hellet, faktisk bygger oppholdssteder til disse åndene. Dette kan virke fåfengt med tanke på at zashiki-warashi foretrekker gamle bygninger, og bare bosetter seg i hus hvor det allerede bor folk. 
For å tiltrekke og bevare en zashiki-warashi, er det viktig at ånden får oppmerksomhet, blir satt pris på, og blir tatt ordentlig vare på – litt på samme måte som man ville oppdratt et barn, men for mye oppmerksomhet kan drive den vekk. Ettersom zashiki-warashi har et barnslig vesen, liker den harmløse skøyerstreker. Når dette skjer, er det best å snakke forsiktig til ånden og tilgi skøyerstreken. 
Som oftest vil zashiki-warashi operere på et astralt plan, og bare materaliseres hvis noe skjer, som at en av husets beboere er i stor fare, eller at selve boligen trues.
Vjosë

Navn

Elven er kjent for en rekke navn. I antikken ble den kalt Aoös (gresk: Ἄωος, Ἀῶος, Ἀῷος) i Hellas og Aous på latin. I Albania er elven kjent som Vjosë eller Vjosa,mens den i Hellas fortsatt er kjent ved sitt antikke navn i tillegg til Vovousa (Βοβούσα) eller Aias (Αίας, Αἴας).